**מודעה**

**מכרז פומבי מס' 109.2021 לביצוע הקמת מיון חדש - עבודות מיקבעים**

1. תאגיד הבריאות ליד המרכז הרפואי תל אביב (ע"ר) (להלן: התאגיד) מבקש לבצע עבודות מיקבעים להקמת מיון חדש במרכז הרפואי תל אביב ע"ש סוראסקי (להלן – "העבודות"), וזאת בהתאם לתנאים ולדרישות המפורטים במסמכי המכרז.

1. את מסמכי המכרז יוריד המציע באמצעות קישור, מאתר האינטרנט של המזמינה שכתובתו [www.tasmc.org.il/michrazim/Pages/michrazim-Health-Corp.aspx](http://www.tasmc.org.il/michrazim/Pages/michrazim-Health-Corp.aspx) זאת לאחר רישום פרטי המציע במערכת.

3. תקופת הביצוע הנדרשת: ממועד צו התחלת עבודה 6 חודשים הכל בכפוף לתנאים כמפורט במסמכי המכרז.

4. כנס מציעים יערך ביום 23.2.2021בשעה 9:00 מקום המפגש: במשרדי אגף תשתית בינוי ואחזקה ברחוב ויצמן 6 בבנין החניון הדרומי, קומה 1 (טל 052-8351103 עינת ), השתתפות בכנס המציעים היא חובה. אי השתתפות בכנס מציעים עלולה לגרום לפסילת ההצעה לפי שיקול דעתו של התאגיד.

5. רשאי להשתתף במכרז רק קבלן העונה על התנאים כדלקמן (תנאי סף):

* 1. במשך 5 השנים שקדמו להגשת הצעתו, המציע השלים בעצמו את ביצוע עבודות מיקבעים בשני פרוייקטים לפחות במוסדות רפואיים או במשרדי ממשלה המקבלים קהל שהיקפם הכספי ומורכבותם ההנדסית זהים או גדולים מהפרויקט נשוא מכרז זה .
  2. לחילופין , במשך 5 השנים שקדמו להגשת הצעתו, המציע השלים בעצמו את ביצוע עבודות מיקבעים ב- 3 פרוייקטים לפחות במוסדות רפואיים או במשרדי ממשלה המקבלים קהל שהיקפם הכספי הינו לפחות 50% מהיקף הפרויקט נשוא מכרז זה ומורכבותם ההנדסית זהה לפרויקט נשוא מכרז זה.
  3. למציע כל האישורים הנדרשים לפי חוק עסקאות גופים ציבוריים (אכיפת ניהול  חשבונות ותשלום חובות מס), התשל"ו – 1976.
  4. המציע השתתף במפגש ההבהרות (סיור קבלנים) במועד שנקבע בלבד.

6. המציע יגיש ערבות בנקאית/חב' ביטוח אוטונומית בסך של 100,000 ש"ח בנוסח כמפורט בנספח במסמכי המכרז. הערבות תהיה צמודה למדד תשומות הבניה ותהיה בתוקף 90 יום מהמועד האחרון להגשת ההצעות. לפי דרישת התאגיד יוארך תוקף הערבות הבנקאית/חב' ביטוח לתקופה נוספת ,כפי הנדרש על ידי התאגיד.את הערבות יש להגיש בתיבת המכרזים בתאגיד הבריאות ויצמן 6 בניין ראשונים קומה 7 עד המועד האחרון להגשת הצעות.

7. המועד האחרון להכנסת ההצעות לתיבת המכרזים **האלקטרונית בלבד** נקבע ל- 9.3.2021 בשעה 12:00.

8. ועדת המכרזים תבחר את ההצעה ו/או ההצעות המעניקה/ות את מירב היתרונות לתאגיד על פי אמות המידה כמפורט במכרז.

9. התאגיד שומר לעצמו את הזכות לנהל מו"מ עם המציעים או מי מהם בכל ענין שיקבע על ידי התאגיד(לרבות מחיר), לפי שיקול דעתו, בטרם קביעת ההצעה הזוכה.